فرانسا پرزیدنتی امانوئل مکرون، تورکیه و آوروپا بیرلیگی آراسیندا بیر چاتلاغین یارانماسینی آرزو ائتمدیگینی بیلدیره‌رک، "تورکیه، بیرلیکده قارشی قارشی قالدیغیمیز بیر چوخ بحراندا، اؤزللیکله قاچقین بحرانی و ترور تهدیدینه قارشی اؤنم‌لی بیر اورتاق" دئدی.
مکرون، آتن سفری عرفه‌سینده یونان کاتیمرینی قزئتینه دانیشدی.
مکرون، پرزیدنت اردوغان ایله دوزنلی ارتباطدا اولدوق‌لارینی بیلدیردی.
تورکیه و آوروپابیرلیگی آراسیندا کؤچمن آنلاشماسی حاقیندا مکرون، "تورکیه-آوروپابیرلیگی آراسین‌داکی کؤچمن مقاویله‌سی مثبت نتیجه‌لر دوغورور. بو نتیجه‌لر، اؤزللیکله کؤچکمن بحرانیندا ایلک باشدان اساس پروبلئمله اوزلشن یونانیستانین اوزرین‌دکی باسقینی آزالتماق اوچون ائتکیلی" دئدی.
مکرون، قاچقین بحرانی‌نین اوزونموددت‌لی پروبلئم اولدوغونا دقت چکه‌رک، "بیر یولو باغلادیقدا آغ دنیزده باشقا بیر یول آچیلیر. بیزیم آوروپا اولاراق قوروماغا محتاج آوروپانین قبول ائتمکله بورج‌لو اولدوغو سیغینماچیلاری، یاسادیشی و اقتصادی کؤچمن‌لاردان آییرماغیمیز لازیم‌دیر" دئیه دانیشدی.
